אחת מהספקות ההלכתיות, היא בעניין אדם שנחשב לספק ממזר. אחת מהדוגמאות לכך הוא, כאשר אדם מת ללא בנים ובנות, ואחיו ייבם את אשתו חודשיים לאחר המיתה (שלא כדין), ונולד בן לאחר שבעה חודשים מהנישואין השניים. מצד אחד, רוב הנשים יולדות לתשעה חודשים, ולכן יש לומר שבן זה הוא בן המת, ונולד לתשעה חודשים, ואם כן הייבום היה שלא כדין, אף על פי שהבן כשר ואינו ממזר, וייתכן שהבן הוא בנו של הייבם שנולד לשבעה חודשים, ואף על פי שרוב הנשים יולדות לתשעה חודשים, זו, מכיוון שלא הוכר עוברה לאחר שלושה חודשים, הורעה הוכחת הרוב, שהרי רוב היולדות לתשעה ניכר עוברם לאחר שלושה חודשים, ולכן הוא נחשב לספק, אך הוא כשר בכל מקרה. השאלה היא רק לגבי הבן השני - אם נולד - לאחר המשך הנישואין האסורים (מספק). מכיוון שקיים ספק שקול האם הנישואין אסורים או לא, הבן נחשב לספק ממזר.
במסכת יבמות נחלקו התנאים בדינו של ספק ממזר, אם דינו ככל ספק, ולכן הוא אסור להנשא עם ממזר - שמא כשר הוא, אך אסור לו גם להנשא עם כשרה - שמא ממזר הוא, ולפי דעה שנייה דינו כוודאי, אביי ורבא נחלקו מה היא דעתו של רבי אליעזר בן יעקב שההלכה היא כמותו, ומה היא דעתו של תנא קמא. בעוד שרבא סבור שרבי אליעזר בן יעקב פוסק שממזר כזה דינו ככל ספק מהתורה שדינו להחמיר, פוסק אביי שדינו של ספק כזה - כוודאי ממזר, וכראיה לדבריו הוא מביא אמרה של רבי אליעזר בן יעקב:
מכאן - אומר אביי, רואים שאביי קורא לספק ממזרים כ"ממזרים", ולכן במקרה כזה, שאין ידוע מי אביו של מי וייתכן שאח נושא את אחותו, נתמלא כל העולם כולו "ממזרים".
משה סגל
חולץ פקקים
חולץ פקקים (מַחְלֵץ) הוא מכשיר להוצאת פקקי שעם או דיאם מבקבוקי יין. חולץ פקקים סטנדרטי מורכב מתבריג ספירלי מחודד ממתכת המחובר לידית החזקה. המשתמש מחזיק את הידית ומבריג את הקצה המחודד לתוך פקק השעם עד שניתן, באמצעות משיכה כלפי חוץ של החולץ, למשוך גם את הפקק ממקומו. ידית האחיזה עשויה בדרך כלל מעץ, מתכת או פלסטיק.
היסטוריה.
נראה כי תכנונו של חולץ הפקקים התבסס על מכשיר ששימש להוצאת קליעים ממוסקטים ואקדחים עוד בתחילת המאה ה-17. חולץ הפקקים הוא ככל הנראה המצאה אנגלית שתועדה לראשונה בשנת 1681 כ"תולעת פלדה המשמשת למשיכת פקקים מבקבוקים" (steel worm used for the drawing of Corks out of Bottles). בשנת 1795 נרשם באנגליה הפטנט הראשון על תכנון חולץ פקקים על שמו של הכומר סמואל הנשאל (Samuell Henshall). הנשאל חיבר דיסקית פשוטה בין התבריג לבין הידית, אשר מונעת מן התבריג לחדור עמוק מידי לתוך הפקק, מביאה לסיבוב הפקק יחד עם סיבוב התבריג ולשחרורו מצוואר הבקבוק.
סוגים מיוחדים.
חולץ פקקים עם "כנפיים" (קרוי לעיתים חולץ פרפר או האיש המתעמל) הוא בעל שני מנופים, אחד בכל צד של התבריג (ראו תמונה). כאשר התבריג חודר לפקק המנופים מתרוממים, ולחיצתם מטה מושכת את הפקק מתוך הבקבוק בתנועה אחת חלקה.
פותחן מלצרים (Sommelier knife) הוא חולץ פקקים שבו התבריג מקופל לתוך הידית וניתן לשלפו בעת השימוש. הומצא על ידי הגרמני קארל וינקה בשנת 1882. בדרך כלל נמצא בקצה הידית גם להב קטן להסרת הרדיד העוטף את פקק הבקבוק.
חולץ אצבעות (Twin prong cork puller) עשוי מידית המחוברת לשתי אצבעות מתכת. אצבעות המתכת מוחדרות בין הפקק לצוואר הבקבוק, ולאחר מכן נמשכת הידית כלפי חוץ והפקק נשלף. יתרונו הגדול בכך שאין הוא פוגע בפקק.
חולץ מכני מכשיר המשמש לחליצה מהירה של פקקים. המכשיר מקובע אל בסיס יציב, מכניסים את צוואר הבקבוק אל המכשיר ומפעילים את המנוף בתנועה דו כיוונית. פעולה זו חולצת את הפקק ושולפת אותו מן התבריג. בשימוש במכשיר זה, אין צורך להסיר את הפלומבה של בקבוק היין.
חולץ פנאומטי שילוב של מזרק ומשאבת אוויר קטנה. מחדירים את המזרק דרך הפקק עד שהוא יוצא מצדו השני (בתוך בקבוק היין), ולאחר מכן שואבים אוויר לתוך הבקבוק. לחץ האוויר גורם לפקק להישלף. יתרונו הוא בסיכוי הקטן להתפוררות הפקק.
תערוכות.
בשנת 2006 הוצגה במוזיאון לאנתרופולוגיה שבאוניברסיטת קליפורניה בברקלי תערוכה של כ-1,500 חולצי פקקים. מאותה שנה פועל ביישוב Montecalvo Versiggia שבאיטליה מוזיאון של חולצי פקקים ובו אוסף של כ-200 פריטים. במכון הקולינרי של אמריקה שבגרייסטון (סנט הלנה, קליפורניה) מוצג אוסף של כ-500 חולצי פקקים.
Process
דניאל סטארידג'
דניאל אנדרה סטארידג' (באנגלית: Daniel Andre Sturridge; נולד ב-1 בספטמבר 1989) הוא כדורגלן אנגלי שמשחק כחלוץ בפרת' גלורי ובעבר בנבחרת אנגליה.
קריירת מועדונים.
ראשית דרכו.
סטארידג' נולד בבירמינגהאם בשנת 1989 והחל את דרכו בכדורגל בשנת 1995, כשהוא בן 6, במועדון קדבורי אתלטיק שבעיר הולדתו בירמינגהאם, ולאחר שנה עבר לאקדמיית הנוער של אסטון וילה. בשנת 2000 עזב את אסטון וילה, ועבר לקובנטרי סיטי שם שיחק שלוש שנים. לאחר שעזב את קובנטרי הצטרף מנצ'סטר סיטי כשהוא בן 13.
בתחילת עונת החל סטארידג' להתאמן עם קבוצת הבוגרים של מנצ'סטר סיטי, בעודו בן 16. בעקבות שלושער שכבש במשחק קבוצת המילואים של המועדון, הוקפץ סטארידג' לספסל הקבוצה הבוגרת במשחק פרמייר ליג נגד רדינג בפברואר 2007. הוא ערך את הופעת הבכורה שלו כשעלה כמחליף ברבע השעה האחרונה של המשחק. סטארידג' שותף במשחק נוסף, אך נפצע בברכו ולא שיחק בשארית העונה.
הוא כבש את שערו הראשון במנצ'סטר סיטי ב-27 בינואר 2008 במשחק גביע ה-FA נגד שפילד יונייטד, וכעבור שלושה ימים כבש את שערו השני בהופעת הבכורה המלאה שלו, נגד דרבי קאונטי. במקביל, המשיך סטארידג' לשחק גם בקבוצת הנוער של מנצ'סטר סיטי והוביל אותה אל זכייה בגביע האנגלי לנוער, וסיים כמלך השערים של הטורניר. בעונת הפך סטארידג' להיות השחקן הראשון אי פעם שכובש גם במסגרת הגביע לנוער, גם במסגרת גביע ה-FA וגם במסגרת הפרמייר ליג.
צ'לסי.
ב-3 ביולי 2009 חתם סטארידג' בצ'לסי, אף שמחלוקת בנוגע לגובה משכורתו של סטארידג' התגלעה בין הצדדים, כשבסופו של דבר, בית דין נאלץ לקבוע גובה שכרו של השחקן. סטארידג' ערך את הופעת הבכורה שלו במועדון ב-18 ביולי 2009 במשחק ידידות נגד סיאטל סאונדרס. במשחק זה כבש סטארידג' את שער הבכורה שלו בדקה ה-12. את משחק הבכורה הרשמי שלו ערך סטארידג' ב-18 באוגוסט 2009 במשחק הליגה נגד סנדרלנד. ב-15 בספטמבר 2010 ערך סטארידג' את הופעת הבכורה שלו בליגת האלופות, נגד מ.ש.ק. ז'ילינה. במשחק זה הוא גם כבש את שער הבכורה שלו בליגת האלופות.
ב-31 בינואר 2011, הושאל סטארידג' עד לסיום אותה עונה לבולטון וונדרס. הוא כבש בהופעת הבכורה שלו, כאשר נכנס כמחליף במשחק נגד וולברהמפטון וונדררס. סטארידג' כבש את שערו השני באותו שבוע במשחק נגד טוטנהאם הוטספר והבקיע צמד במשחק נגד אברטון. כשסטארידג' כבש נגד ניוקאסל יונייטד במשחק הרביעי שלו, הפך לשחקן השישי בתולדות הפרמייר ליג שכובש בכל ארבעת משחקיו הראשונים. סטארידג' המשיך להרשים עם 8 שערים ב-12 הופעות בקבוצה.
בפתיחת עונת , החליט מאמנה החדש של צ'לסי, אנדרה וילאש בואש לתת הזדמנות לדניאל סטארדיג'. במשחקי הידידות לפני פתיחת העונה, כבש סטארידג' נגד קבוצה מהונג קונג וגם כבש צמד נגד גלאזגו ריינג'רס. לאחר שקיבל אדום במשחקו האחרון בבולטון וונדרס, הורחק סטארידג' משלושת המשחקים הראשונים של פתיחת העונה. במשחקו הראשון מאז חזרתו ממהרחקה, כבש סטארידג' שער נגד סנדרלנד בדקה ה-50. ב-2 באוקטובר 2011 שיחק סטארידג' לראשונה נגד קבוצתו לשעבר, בולטון וונדרס. הוא כבש צמד תוך חצי שעה, כששערו הראשון נכבש 90 שניות משריקת הפתיחה של המשחק. בסיום עונה זו כבש סטארידג' בפרמייר ליג 11 שערים. הוא זומן לסגל צ'לסי לגמר ליגת האלופות 2012 ולא זכה לדקות משחק, אך זכה עם הקבוצה בליגת האלופות לראשונה בתולדותיה.
סטארידג' החמיץ את כל משחקי ההכנה לקראת עונת של צ'לסי, לאחר שזומן לסגל נבחרת בריטניה לאולימפיאדת לונדון. למרות זאת, שיחק סטארידג' במגן הקהילה נגד מנצ'סטר סיטי ובישל שער לראיין ברטאנד. סטארידג' החמיץ את שני המשחקים הראשונים של ליגת האלופות בשל פציעה, וגם את משחק גביע הליגה נגד וולבס. הוא כבש את שערו הראשון לעונה זאת בניצחון הפרמייר ליג 4-2 על טוטנהאם הוטספר בוויט הארט ליין, לאחר שנכנס כמחליף במקום חואן מאטה. הוא כבש את שערו האחרון במדי צ'לסי במשחק גביע הליגה נגד מנצ'סטר יונייטד, בניצחון 5-4 בהארכה.
ליברפול.
ב-2 בינואר 2013, חתם סטארידג' בליברפול על חוזה ארוך טווח תמורת 12 מיליון ליש"ט. סטארידג' ערך את הופעות הבכורה שלו במדי ליברפול במשחק גביע ה-FA נגד מנספילד טאון, וכבש את שער הבכורה לאחר 7 דקות בלבד. הוא כבש את שער הבכורה בליגה כשנכנס כמחליף בהפסד 2-1 למנצ'סטר יונייטד במסגרת הפרמייר ליג. את שערו השלישי בקבוצה כבש נגד נוריץ' סיטי באצטדיון אנפילד, והפך לשחקן הראשון בתולדות המועדון מאז תקופת ריי קנדי שכובש 3 שערים ב-3 הופעות. ב-3 בפברואר כבש סטארידג' שער ממרחק של 25 מטרים בתיקו 2-2 נגד מנצ'סטר סיטי באצטדיון סיטי אוף מנצ'סטר. בסך הכל כבש סטארידג' בעונה זו עשרה שערים ב-14 הופעות.
בעונת כבש סטארידג' 22 שערי ליגה, וסיים את העונה כסגן מלך השערים בפרמייר ליג, אחרי חברו לקבוצה לואיס סוארס.
סטארידג' כבש שער מרהיב לזכות קבוצתו בגמר הליגה האירופית 2016, והעלה אותה ליתרון 1-0 על סביליה, אך בסיום הפסידה ליברפול 3-1 והחמיצה הזדמנות לזכייה בתואר. בעונת 2018/2019 בה ליברפול זכתה בליגת האלופות סטארידג' כבש רק 4 שערים בכל המסגרות. ב-4 ביוני 2019 ליברפול הודיעה שסטארידג' עוזב את המועדון.
ווסט ברומיץ'.